wannaphong/clean_thaiwikipedia huggingface dataset:
# บ่อเต็น
บ่อเต็น  หรือ บ่อเตน  เป็นหมู่บ้านแห่งหนึ่งในเขตปกครองของเมืองหลวงน้ำทา แขวงหลวงน้ำทา ประเทศลาว อยู่ฝั่งตรงข้ามกับบ่อหาน มณฑลยูนนาน ประเทศจีน ประชากรส่วนใหญ่ในบ่อเต็นใช้ภาษาจีนมาตรฐานเป็นภาษาในการสื่อสาร

อดีตบ่อเต็นและใกล้เคียงเป็นแหล่งต้มเกลือสินเธาว์มาแต่โบราณ澎湃新闻  边疆故事︱一位老人的跨国“迁徙史” สืบค้นเมื่อ 6 มกราคม 2564.掌中寮  盐市、堵场、楼市…磨丁300年命运沉浮  看点快报， 15-11-2019. สืบค้นเมื่อ 6 มกราคม 2564. เพราะมีชั้นหินเกลือใต้ดินที่มีความหนาแน่นของความเค็มสูงChina Daily. Cross-border rail tunnel links China with Laos. 15 กันยายน 2563. สืบค้นเมื่อ 6 มกราคม 2564.XinhuaNet. China-Laos railway tunnel's border drilling finished  20 พฤษภาคม 2563. สืบค้นเมื่อ 6 มกราคม 2564. เอกสารราชวงศ์ถังระบุว่าพื้นที่แถบนี้เป็นแหล่งเกลือร้อยบ่อ掌中寮  盐市、堵场、楼市…磨丁300年命运沉浮  看点快报， 15-11-2019. สืบค้นเมื่อ 6 มกราคม 2564. กระทั่ง พ.ศ. 2437 ฝรั่งเศสเข้าควบคุมการค้าเกลือในย่านนี้ZUMA Wire. "March 13 2013 boten luang namtha laos a woman" สืบค้นเมื่อ 6 มกราคม 2564. ภายหลังการค้าเกลือโรยรา และเพิ่งได้รับการฟื้นฟูใหม่เมื่อไม่นานมานี้云报文旅全媒体 磨丁经济特区首开景区 喃通村等你体验纯粹老挝风情   西双版纳州文化和旅游局窗口 , 20-12-2019. สืบค้นเมื่อ 6 มกราคม 2564.Landlink บ่อเกลือเมืองลาว สืบค้น 6 มกราคม 2564.Luang Namtha Tourism Sector. ພິທີເປີດບ້ານນ້ຳທຸງ-ບໍ່ເກືອ, ຢູ່ເຂດພັດທະນາເສດຖະກິດພິເສດບໍ່ເຕ່ນແດນງາມ 19 ธันวาคม 2562.Jessica Dicarlo. 2020. "Development as Palimpsest: Infrastructures Revived in Boten's Architecture" University of Colorado Boulder. Roadsides Architecture and/as Infrastructure 4: p21. DOI: 10.26034/roadsides-202000403 ISSN 2624-9081 สืบค้นเมื่อ 6 มกราคม 2564.Pál Nyíri. "Enclaves of Improvement: Sovereignty and Developmentalism in the Special Zones of the China-Lao Borderlands" Cambridge University Press. 13 July 2012. สืบค้นเมื่อ 6 มกราคม 2564. 

ในปี พ.ศ. 2545 มีการก่อสร้างกาสิโนและโรงแรมขนาดใหญ่หลายแห่งในบ่อเต็น ซึ่งผู้ใช้บริการส่วนใหญ่เป็นชาวจีนที่ข้ามฝั่งมาเล่นการพนัน เพราะเป็นเรื่องที่ผิดกฎหมายในจีน ครั้นในปี พ.ศ. 2554 รัฐบาลจีนได้กดดันให้ลาวปิดตัวกาสิโนลง ตามรายงานข่าวให้ข้อมูลว่านักพนันชาวจีนไม่สามารถชำระหนี้สินได้ ทรัพย์สินต่าง ๆ จึงถูกยึด บ้างถูกกักขัง ทำร้าย และฆาตกรรม หลังจากนั้นเป็นต้นมากาสิโนและโรงแรมเกือบทั้งหมดจึงปิดตัวลง

ต่อมาประเทศจีนและได้มีโครงการก่อสร้างเขตเศรษฐกิจบ้านบ่อหาน-บ่อเต็น  บนพื้นที่ 20 ตารางกิโลเมตร ก็เพื่อพัฒนาให้บ่อเต็นเป็นเมืองที่ทันสมัย แบ่งเป็นย่านการค้า ศูนย์แปรรูปสินค้าเพื่อการส่งออก เขตท่องเที่ยว และสนามกอล์ฟ โดยบ่อเต็นจะมีคณะบริหารงานอิสระภายใต้การดูแลของรัฐบาลกลางของลาว นอกจากนี้ยังมีการก่อสร้างสถานีรถไฟและเส้นทางรถไฟผ่านบ้านบ่อเต็น เพื่อเชื่อมต่อเมืองคุนหมิงของประเทศจีนกับเวียงจันทน์ เมืองหลวงของลาว เพื่อประโยชน์เชิงพาณิชย์
# อุ้ยเสี่ยวป้อ จอมยุทธเย้ยยุทธจักร
อุ้ยเสี่ยวป้อ จอมยุทธเย้ยยุทธจักร หรือในปัจจุบันคือ อุ้ยเสี่ยวป้อ ภาค 1  เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย เรื่องราวที่ว่าด้วยอุ้ยเสี่ยวป้อ ภาคต่อไปของภาพยนตร์เรื่องนี้คือ อุ้ยเสี่ยวป้อ จอมยุทธเย้ยยุทธจักร 2 ที่ออกฉายในปีเดียวกันอุ้ยเสี่ยวป้อ จอมยุทธเย้ยยุทธจักร ภาค 1

เนื้อเรื่อง
อุ้ยเสี่ยวป้อ มีนิสัย กะล่อน ฉลาดเฉลียว รู้จักเอาตัวรอด จนวันหนึ่งเขาได้ช่วยชีวิตประมุขพรรคฟ้าดินไว้ได้ เฉินจิ้นหนานจึงได้รับเขาเป็นศิษย์และกลายเป็นหัวหน้าพรรคฟ้าดิน จนถูกส่งตัวเข้าไปในวังหลวงเพื่อสังหาร คังซีฮ่องเต้ แต่กับเกิดเหตุการณ์พลิกผัน ทำให้เขากลายเป็นสหายของคังซีฮ่องเต้ ไปโดยไม่รู้ตัว

นักแสดง
 โจว ซิงฉือ รับบท อุ้ยเสี่ยวป้อ
 จางเหมี่ยน รับบท หลงเอ๋อ/ไทเฮา
 อู๋ ม่งต๊ะ รับบท ขันทีไห่ต้าฟู่
 หลิน ชิงเสีย รับบท ซูเฉวียน/ประมุขพรรคมังกรทอง
 ซิว ซู่เจิน รับบท องค์หญิงเจี้ยนหนิง
 หลิว ซงเหริน รับบท ประมุขเฉินจิ้นหนาน
 นาตาลิส ชาน รับบท ตั่วหลง
 หยวน เจี๊ยอิน รับบท คู่แฝดซวงเอ๋อ
 วีเวียน ชาน รับบท คู่แฝดซวงเอ๋อ
 เวิน เจ้าหลุน รับบท คังซีฮ่องเต้
 เอลวิส ซู รับบท ขุนพลเอ๋าไป้
# เบส (สุนัข)
เบส หรือ อีเบส เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ

 ประวัติ 
เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว  แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า "...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า..." 

แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า "...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย" และ "...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก" และทรงกล่าวสรุปว่าเบสเป็นสุนัขที่ "...สันดานยินดีแรง..." แม้จะซุกซนและมีแรงเยอะ โดยทรงกล่าวว่า "...เพราะตีนมันตีนเดียวถีบอ้ายปรินซ์นอนหงาย" แต่พระองค์ยืนยันว่าเบสไม่ดุ และกินค่อนข้างจุเสียด้วย

แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า "...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน..."
# เกลี เราบัล
อังเกอลา มาเรีย "เกลี" เราบัล  เป็นหลานสาวของลูกพี่ลูกน้องที่ร่วมฝ่ายบิดาของอดอล์ฟ ฮิตเลอร์ เกิดในเมืองลินทซ์, ออสเตรีย-ฮังการี. เธอเป็นลูกคนที่สองและลูกสาวคนโตของลีโอ เราบัล ซีเนียร์.กับพี่สาวร่วมบิดาของฮิตเลอร์ แองเจลา เราบัล. เธอได้อาศัยและอยู่ภายใต้การดูแลของลุงของเธอ(ฮิตเลอร์)เมื่อปี 1925 ฮิตเลอร์หลงรักเธอมากจนถึงขนาดประกาศว่า เธอคือรักแรกของเขา ต่อมาเธอเสียชีวิตเมือวันที่ 18 กันยายน 1931 โดยถูกระบุว่า เธอฆ่าตัวตาย สาเหตุนั้นมาจากได้รับความกดดันจากการดูแลคุมเข้มงวดของฮิตเลอร์มากเกินไป แต่ทว่าก็มีบางหลายคนไม่เชื่อว่าเธอฆ่าตัวตายแต่กลับถูกฆ่าตายโดยฮิตเลอร์เพราะเชื่อว่าฮิตเลอร์กับเกลีมีความสัมพันธ์ทางเพศแบบรุนแรง(ซาดิสม์และมาโซคิสม์) ฮิตเลอร์รู้สึกว่าจะควบคุมเกลีไม่ได้และเธอจะแฉความลับไปให้สาธารณชนรับรู้ นอกจากนั้นยังเชื่อว่าเธอไปมีความสัมพันธ์กับชาวยิว ฮิตเลอร์รับรู้และโกรธจัดมากจนถึงกับสั่งพวกเอสเอสให้ฆ่าเธอแต่กลับไม่ได้ปรากฏแก่ความจริงใด ต่อมาศพของเธอถูกฝังไปที่สุสานกลางในเมืองกรุงเวียนนา ประเทศออสเตรีย

การตายของเกลีนั้นทำให้ฮิตเลอร์โศกเศร้าเสียใจเป็นเวลาหลายวัน ห้องนอนของเธอที่แบร์กฮอฟ บ้านพักตากอากาศส่วนตัวในรัฐบาวาเรียถูกให้คงสภาพเอาโดยห้ามเปลี่ยนแปลงใดๆ ฮิตเลอร์ได้แขวนภาพวาดของเธอในห้องส่วนตัวและที่สถานทูตเยอรมนีในกรุงเบอร์ลิน
# การเปรียบเทียบยศทหารเกาหลี
ตารางข้างล่างต่อไปนี้คือข้อมูลการเปรียบเทียบยศทหารเกาหลี ในยุคสมัยต่าง

 ยศทหารกิตติมศักดิ์ 
ยศเหล่านี้เป็นยศพิเศษ จึงไม่นำมาพิจารณาเป็นยศหลัก
 ยศของเกาหลีเหนือ อินทรธนู แผงคอ 대원수 แทวอนซู (จอมพลสูงสุด) 60px 공화국원수 กงฮวากุกวอนซู (จอมพลแห่งสาธารณรัฐ) 60px

 ชั้นสัญญาบัตร 
 ศตวรรษที่ 20 
ชั้นยศ นายพล (นายธง) 장관 (將官)  นายพัน 영관 (領官)  นายร้อย 위관 (尉官)  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D 60pxกองทัพจักรวรรดิเกาหลี  50px 50px 50px  50px 50px 50px 50px 50px 50px  ภาษาเกาหลี  정장  부장 참장  정령 부령 참정 정위 부위 부사  60pxกองทัพปลดปล่อยเกาหลี  <span style="">100px <span style="">100px <span style="">100px  <span style="">100px <span style="">100px <span style="">100px <span style="">100px <span style="">100px <span style="">100px <span style="">100px คำเรียก  Jeongjang  Bujang Chamjang  Jeonglyeong Junglyeong Chamlyeong Jeongwi Buwi Busa  คำแปล พลเอกแห่งกองทัพ พลเอก พลโท พลตรี  พันเอก พันโท พันตรี ร้อยเอก ร้อยโท ร้อยตรี นักเรียนนายร้อย

 กองทัพบก 

 กองทัพเรือ 

 กองทัพอากาศ 

 ตำรวจ 

 ชั้นประทวน 
 ศตวรรษที่ 20 

 กองทัพบก 
จ่าสิบเอกพิเศษ
원사
วอนซา

จ่าสิบเอก
상사
ซังซา

จ่าสิบโท
중 사
จุงซา

จ่าสิบตรี
하사
ฮาซา

สิบเอก
병장 
พยองจัง

สิบโท
상등병
ซังดึงพยอง

สิบตรี
일등병
อิลดึงบยอง

พลทหาร
이등병
อีดึงบยอง

 กองทัพเรือ 

 กองทัพอากาศ 

 ตำรวจ
# สาธารณรัฐฮังการีที่ 2
สาธารณรัฐฮังการีที่สอง  เป็นสาธารณรัฐระบบรัฐสภาที่จัดตั้งในระยะเวลาอันสั้น ภายหลังจากการล้มเลิกของ ราชอาณาจักรฮังการี เมื่อวันที่ 1 กุมภาพันธ์ ค.ศ. 1946 ต่อมาสาธารณรัฐที่สองได้ยุติลงในวันที่ 20 สิงหาคม ค.ศ. 1949 โดยถูกแทนที่ด้วยสาธารณรัฐประชาชนฮังการี

สาธารณรัฐประกาศจัดตั้งขึ้นอย่างเป็นทางการภายหลังจากการยึดครองฮังการีของสหภาพโซเวียตเมื่อสิ้นสุดสงครามโลกครั้งที่สอง และการล้มล้างระบอบราชาธิปไตยของฮังการีอย่างเป็นทางการในเดือนกุมภาพันธ์ ค.ศ. 1946 ซึ่งราชบัลลังก์ได้ว่างลงตั้งแต่ปี ค.ศ. 1918 ในช่วงแรกของสาธารณรัฐมีลักษณะเป็นรัฐบาลผสมระหว่างฝ่ายสนับสนุนประชาธิปไตย โดยส่วนใหญ่จะเป็นพรรคเกษตรกรรายย่อยอิสระ และพรรคคอมมิวนิสต์ฮังการี ด้วยการสนับสนุนจากโซเวียต สมาชิกคอมมิวนิสต์ส่วนใหญ่ได้รับตำแหน่งทางการเมืองที่สำคัญในคณะรัฐมนตรีชุดใหม่ โดยเฉพาะอย่างยิ่งในกระทรวงมหาดไทย ถึงแม้ว่าพรรคเกษตรรายย่อยจะได้รับชัยชนะอย่างถล่มทลายในการเลือกตั้งในปี ค.ศ. 1945 จากตำแหน่งทางการเมืองของสมาชิกคอมมิวนิสต์ ทำให้สามารถใช้อุบายทางการเมืองเพื่อกำจัดศัตรูฝ่ายตรงข้ามทีละส่วนอย่างเป็นระบบ ผ่านการวางอุบายทางการเมืองและการวางแผนการที่แยบยล ซึ่งดำเนินการโดยผู้นำคอมมิวนิสต์อย่าง มาทยาช ราโกชี ที่เรียกว่า "กลวิธีชอลอมิ"

ในเดือนมิถุนายน ค.ศ. 1947 พรรคคอมมิวนิสต์สามารถโค่นล้มพรรคเกษตรรายย่อยได้ในฐานะศัตรูทางการเมืองผ่านการจับกุมและเนรเทศผู้นำหลักของพรรคออกนอกประเทศไปเป็นจำนวนมาก และถูกควบคุมอย่างเข้มข้นจากรัฐบาล พร้อมผู้ติดตามจากนายกรัฐมนตรี จากการเลือกตั้งครั้งใหม่ในเดือนสิงหาคม ค.ศ. 1947 คะแนนเสียงของพรรคคอมมิวนิสต์เพิ่มขึ้น ถึงแม้ว่าพรรคที่ไม่ใช่คอมมิวนิสต์จะได้คะแนนเสียงเท่ากันกับในปี ค.ศ. 1945 และการเลือกตั้งก็เต็มไปด้วยการโกงและการข่มขู่คุกคาม มีการวางแผนการของคอมมิวนิสต์และการใช้กลอุบายเพื่อกวาดล้างพรรคฝ่ายค้านที่เหลือส่วนใหญ่ในปีต่อมา โดยไม่คำนึงถึงสิ่งใด ๆ เหตุการณ์นี้สิ้นสุดลง เนื่องจากการรวมตัวกันกับพรรคประชาธิปไตยสังคมนิยมแห่งฮังการีในเดือนมิถุนายน ค.ศ. 1948 เพื่อจัดตั้ง พรรคแรงงานประชาชนฮังการี โดยพื้นฐานแล้วเป็นการขยายตัวของพรรคคอมมิวนิสต์ภายใต้ชื่อใหม่ ได้มีการโอนกิจการอุตสาหกรรมส่วนใหญ่มาเป็นของรัฐ ซึ่งเป็นส่วนหนึ่งที่ส่งผลให้เศรษฐกิจและสังคมของฮังการีได้รับอิทธิพลของโซเวียต และเมื่อประเทศเข้าสู่ขอบเขตอิทธิพลของสหภาพโซเวียต ในเดือนสิงหาคม ค.ศ. 1949 ประเทศได้รับการประกาศอย่างเป็นทางการว่าเป็นสาธารณรัฐประชาชน โดยพรรคคอมมิวนิสต์เป็นพรรคการเมืองเดียวของรัฐที่ถูกต้องตามกฎหมาย ระบอบการปกครองนี้ยังคงดำรงอยู่ต่อไป ยกเว้นช่วงระยะเวลาสั้น ๆ เนื่องจากการปฏิวัติฮังการีในปี ค.ศ. 1956 จนกระทั่งการล่มสลายของระบอบคอมมิวนิสต์ในฮังการีในปี ค.ศ. 1989–90
# พาราโบลา
พาราโบลา  คือ ภาคตัดกรวยที่เกิดจากการตัดกันระหว่างพื้นผิวกรวยด้วยระนาบที่ขนานกับเส้นกำเนิดกรวย (generating line) ของพื้นผิวนั้น พาราโบลาสามารถกำหนดเป็นด้วยจุดต่าง ๆ ที่มีระยะห่างจากจุดที่กำหนด คือ จุดโฟกัส (focus) และเส้นที่กำหนด คือ เส้นไดเรกตริกซ์ (directrix)พาราโบลาเบื้องต้น

พาราโบลาเป็นแนวคิดที่สำคัญในทฤษฎีคณิตศาสตร์ อย่างไรก็ดี พาราโบลาสามารถพบได้บ่อยมากในโลกภายนอก และสามารถนำไปใช้เป็นประโยชน์ในวิศวกรรม ฟิสิกส์ และศาสตร์อื่น ๆ

พาราโบลามีหลายรูปชนิด เช่น กรวยคว่ำ กรวยหงาย บางทีตัดผ่าน 2 ช่อง บางทีตัดผ่าน 4 ช่อง แล้วแต่สมการที่มีการกำหนดมา ซึ่งจะเป็นชนิดใดก็ได้แต่ไม่สามารถเป็นเส้นตรง ๆ ได้เพราะจะไม่เรียกว่าพาราโบลา

 ประวัติ 

 ส่วนประกอบของพาราโบลา 
thumb|right|upright=1.36|Part of a parabola (blue), with various features (other colours). The complete parabola has no endpoints. In this orientation, it extends infinitely to the left, right, and upward.
 เส้นคงที่ เรียกว่า ไดเรกตริกซ์ของพาราโบลา
 จุดคงที่ (F) เรียกว่า โฟกัสของพาราโบลา
 แกนสมมาตร คือเส้นตรงที่ลากผ่านโฟกัส และตั้งฉากกับไดเรกตริกซ์
 จุดยอด (V) คือจุดยอดที่พาราโบลาตัดกับแกนของพาราโบลา
 เลตัสเรกตัม (AB) คือส่วนของเส้นตรงที่ผ่านโฟกัส และมีจุดปลายทั้งสองอยู่บนพาราโบลา และตั้งฉากกับแกนของพาราโบลา
# จักรพรรดิโยเซ
จักรพรรดิโยเซ (2 มกราคม ค.ศ. 869 – 23 ตุลาคม ค.ศ. 949) เป็นจักรพรรดิญี่ปุ่นองค์ที่ 57Imperial Household Agency (Kunaichō):  陽成天皇 (57) ตามที่ได้จัดเรียงไว้ในลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, pp. 66–67.

รัชสมัยของจักรพรรดิโยเซยาวนานตั้งแต่ ค.ศ. 876 ถึง 884Titsingh, Isaac. (1834). Annales des empereurs du Japon, pp. 121–124; Brown, Delmer et al. (1979). Gukanshō, pp. 288–289; Varley, H. Paul, ed. (1980). Jinō Shōtōki, pp. 170–171.

 พระราชประวัติ 
ก่อนขึ้นครองราชบัลลังก์ดอกเบญจมาศ โยเซมีพระนามส่วนพระองค์ (อิมินะ)Brown, pp. 264; prior to Emperor Jomei, the personal names of the emperors (their imina) were very long and people did not generally use them.  The number of characters in each name diminished after Jomei's reign. ว่า ซาดาอากิระ ชินโน (貞明親王)Titsingh, p. 121; Varley, p. 170.

จักรพรรดิโยเซเป็นพระราชโอรสองค์โตของจักรพรรดิเซวะ พระราชมารดาของพระองคค์คือจักรพรรดินีฟูจิาวระ โนะ ทาไกโดะ ผู้เป็นที่รู้จักในอีกพระนามหนึ่งว่า จักรพรรดินีนิโจ หลังการสละราชสมบัติของจักรพรรดิเซวะVarley, p. 170. พระราชมารดาของโยเซเป็นพี่สาวของฟูจิวาระ โนะ โมตตสึเนะ ผู้ที่มีบทบาทสำคัญต่อชีวิตของจักรพรรดิวัยหนุ่มTitsingh, p. 121.

โยเซมีพระราชโอรสธิดารวม 9 พระองค์ที่ประสูติหลังพระองค์สละราชสมบัติBrown, p. 288.

กล่าวกันว่าพระองค์มีอาการไม่มั่นคงทางจิตใจหลังขึ้นครองราชย์เมื่อยังทรงพระเยาว์ พระองค์มุ่งมั่นในด้านบทกวีวากะในช่วงบั้นปลายชีวิต บทกวีวากะอันโด่งดังของพระองค์แสดงถึงความรักที่เพิ่มมากขึ้นของพระองค์ซ้อนทับภาพการไหลของแม่น้ำ

เหตุการณ์ในพระชนมชีพของโยเซ

รัชสมัยของโยเซ
ปีในรัชสมัยโยเซมีมากกว่าหนึ่งชื่อศักราชหรือ เน็งโง  ในช่วงนี้ ธรรมเนียมการตั้งชื่อศักราชด้วยลางดีได้เปลี่ยนไป ชื่อของยุคสมัยอาจถูกเลือกมาเพื่อจำกัดผลกระทบของสิ่งเลวร้ายBialock, David T. (2007). Eccentric Spaces, Hidden Histories: Narrative, Ritual, and Royal Authority, p. 138.
 โจงัง    (859–877)
 กังเงียว  (877–885)

พระมเหสีและพระราชโอรสธิดา
พระมเหสี (ฮิ): เจ้าหญิงคันชิง (簡子内親王; สวรรคต ค.ศ. 914) พระราชธิดาองค์ที่ 2 ในจักรพรรดิโคโก

พระมเหสี (ฮิ): เจ้าหญิงยาซูโกะ (綏子内親王; สวรรคต ค.ศ. 925) พระราชธิดาองค์ที่ 3 ในจักรพรรดิโคโก

พระมเหสี (ฮิ): เจ้าหญิงเคียวโกะ (姣子女王; สวรรคต ค.ศ. 914) พระธิดาในเจ้าชายโคเรตาดะ
เจ้าชายโมโตนางะ (元長親王; 901–976)
พระราชโอรสองค์ที่ 4: เจ้าชายโมโตโตชิ (元利親王; สวรรคต ค.ศ. 964)
เจ้าหญิงโชชิ (長子内親王; สวรรคต ค.ศ. 922)
เจ้าหญิงเก็นชิ (儼子内親王; สวรรคต ค.ศ. 930)

นางพระกำนัล: ธิดาในฟูจิวาระ โนะ โทนางะ
พระราชโอรสองค์ที่ 2: เจ้าชายโมโตโยชิ (元良親王)
เจ้าชายโมโตฮิระ (元平親王; สวรรคต ค.ศ. 958)

นางพระกำนัล: ธิดาจากตระกูลคิ
พระราชโอรสองค์แรก: มินาโมโตะ โนะ คิโยกาเงะ (源清蔭; 884–950), ไดนางง (948–950)

นางพระกำนัล: ธิดาในโทโมะ ยาซูฮิระ
มินาโมโตะ โนะ คิโยมิ (源清鑒; เสียชีวิต ค.ศ. 936)

นางพระกำนัล: ธิดาจากตระกูลซาเอกิ
มินาโมโตะ โนะ คิโยโต (源清遠; เสียชีวิต ค.ศ. 912)

พระราชพงศาวลี
# จักรพรรดิโมโมโซโนะ
โทฮิโตะ (14 เมษายน ค.ศ. 1742 – 31 สิงหาคม ค.ศ. 1762) ได้รับการเลื่อนพระเกียรติหลังสวรรคตเป็น จักรพรรดิโมโมโซโนะ  เป็นจักรพรรดิญี่ปุ่นองค์ที่ 116 ตามธรรมเนียมการสืบราชสันตติวงศ์Imperial Household Agency (Kunaichō):  桃園天皇 (115)Ponsonby-Fane, Richard. (1959). The Imperial House of Japan, pp. 119–120. รัชสมัยของจักรพรรดิโมโมโซโนะเกิดขึ้นตั้งแต่ ค.ศ. 1747 จนกระทั่งสวรรคตใน ค.ศ. 1762Titsingh, Isaac. (1834).  Annales des empereurs du japon, pp. 418–419. รัชสมัยของจักรพรรดิโมโมโซโนะส่วนใหญ่เงียบสงบ โดยมีเพียงเหตุการณ์เดียวที่เกิดขึ้นเกี่ยวข้องกับคูเงะจำนวนหนึ่งที่สนับสนุนการฟื้นฟูการปกครองโดยตรงของจักรพรรดิ คูเงะเหล่านี้ถูกลงโทษโดยโชกุน ผู้มีอำนาจโดยพฤตินัยในประเทศ

จักรพรรดิโมโมโซโนะมีโอรส 2 องค์กับ นางสนองพระโอษฐ์ แต่พระองค์เสด็จสวรรคตเมื่อพระชนมายุยังน้อยใน ค.ศ. 1762 การสืบราชสันตติวงศ์ตกอยู่กับเจ้าหญิงโทชิโกะ พระเชษฐภคินี (พี่สาว) ของจักรพรรดิโมโมโซโนะซึ่งกลายเป็น จักรพรรดินีโกะ-ซากูรามาจิ เนื่องจากโอรสของ จักรพรรดิโมโมโซโนะ พระชนมายุยังน้อย จักรพรรดินีโกะ-ซากูรามาจิ จึงกลายเป็นจักรพรรดินีผู้สำเร็จราชการแทนพระองค์ของ จักรพรรดิโกะ-โมโมโซโนะ ในอนาคตจนกว่าจะบรรลุนิติภาวะบริหารราชการแผ่นดินได้ด้วยพระองค์เอง

เหตุการณ์ในพระชนม์ชีพของโมโมโซโนะ
พระนชม์ชีพช่วงต้น
ก่อนที่โมโมโซโนะขึ้นครองราชบัลลังก์ดอกเบญจมาศ พระองค์มีพระนามส่วนพระองค์ (อิมินะ) ว่า โทฮิโตะ Ponsonby-Fane, p. 10; Titsingh,    p. 418. โทฮิโตะเป็นพระราชโอรสองค์แรกในจักรพรรดิซากูรามาจิกับพระสนมนามซาดาโกะ (定子) (สมเด็จพระจักรพรรดินี พระพันปีหลวงไคเม, 開明門院) พระอิสริยยศก่อนขึ้นครองราชย์ของโทฮิโตะคือ ยาโฮะ-โนะ-มิยะ (八穂宮) และภายหลังเป็น ซาจิ-โนะ-มิยะ (茶地宮) เจ้าชายโทฮิโตะได้รับการแต่งตั้งเป็นมกุฎราชกุมารในวันที่ 25 เมษายน ค.ศ. 1747Meyer, Eva-Maria. (1999). Japans Kaiserhof in der Edo-Zeit, p. 48.

รัชสมัย

พระบรมวงศานุวงศ์
จักรพรรดิโมโมโซโนะมีนางสนองพระโอษฐ์พระองค์เดียวนามว่า อิจิโจ โทมิโกะ และให้กำเนิดพระราชโอรสอย่างน้อย 2 พระองค์  

ตำแหน่งพระนาม  พระราชสมภพ  สวรรคต  พระราชบิดา  นางสนองพระโอษฐ์  อิจิโจ โทมิโกะ   1743  1796  อิจิโจ คาเนกะ พระราชโอรสองค์แรก  เจ้าชายฮิเดฮิโตะ (英仁親王)(ภายหลังเป็นจักรพรรดิโกะ-โมโมโซโนะ)  1758  1779  จักรพรรดิโมโมโซโนะ พระราชโอรสองค์ที่ 2  เจ้าชายฟูชิมิ-โนะ-มิยะ ซาดาโมจิ (伏見宮貞行親王)  1760  1772  จักรพรรดิโมโมโซโนะ

พระราชพงศาวลี
# ยาโนช อาแดร์
ยาโนช อาแดร์  เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ ค.ศ. 2012 ถึง ค.ศ. 2022 เขาเป็นนักการเมืองเก่าแก่ของพรรคฟิแด็สซึ่งเป็นพรรคการเมืองฝ่ายขวา ในฐานะตัวแทนของพรรค เขาเข้าร่วมการพูดคุยโต๊ะกลมของฮังการีในช่วงสิ้นสุดของระบอบคอมมิวนิสต์ในฮังการีใน ค.ศ. 1989 เขาเป็นสมาชิกสมัชชาแห่งชาติของฮังการีตั้งแต่ ค.ศ. 1990 ถึง ค.ศ. 2009 และดำรงตำแหน่งโฆษกตั้งแต่ปี ค.ศ. 1998 ถึง ค.ศ. 2002 เขาเป็นประธานการประชุมของพรรคฟิแด็สชั่วคราวระหว่าง ค.ศ. 2002 ถึง ค.ศ. 2003 เขาดำรงตำแหน่งหัวหน้ากลุ่มรัฐสภาของพรรคฟิแด็สระหว่าง  ค.ศ. 2002 ถึง ค.ศ. 2006

อาแดร์ได้รับเลือกเป็นสมาชิกรัฐสภายุโรประหว่างการเลือกตั้งรัฐสภายุโรปใน ค.ศ. 2009 เขาดำรงตำแหน่งรองประธานคณะกรรมาธิการสิ่งแวดล้อม สาธารณสุข และความปลอดภัยด้านอาหารของรัฐสภายุโรปตั้งแต่เดือนมกราคมถึงเดือนพฤษภาคม ค.ศ. 2012 อาแดร์ดำรงตำแหน่งประธานาธิบดีฮังการี หลังจากที่พาล ชมิต ผู้ดำรงตำแหน่งก่อนหน้าเขาลาออกเนื่องจากการโต้เถียงเรื่องการลอกเลียน ยาโนช อาแดร์เป็นประมุขแห่งรัฐคนแรกนับตั้งแต่อาร์ปัด กอนซ์ที่ได้รับการเลือกตั้งใหม่และสามารถดำรงตำแหน่งครบสองวาระได้สำเร็จ เขาไม่มีสิทธิ์ลงสมัครในการดำรงตำแหน่งวาระที่สาม ผู้ที่สืบตำแหน่งต่อจากเขาคือคาทาลิน โนวัก เพื่อนนักการเมืองจากพรรคฟิแด็ส
# รายชื่อนักวิทยาศาสตร์ที่นำมาใช้เป็นชื่อธาตุ
บทความนี้เกี่ยวกับ รายชื่อนักวิทยาศาสตร์ที่นำมาใช้เป็นชื่อธาตุ เฉพาะธาตุแกโดลิเนียมและซาแมเรียมที่พบในธรรมชาติ ส่วนธาตุอื่นทั้งหมดเป็นธาตุสังเคราะห์

 ตาราง 
ธาตุต่อไปนี้ตั้งตามชื่อนักวิทยาศาสตร์

 นักวิทยาศาสตร์ ธาตุ  ชื่อ  สาขาวิชา  ช่วงชีวิต (ค.ศ.)  เชื้อชาติ  ชื่อธาตุ  สัญลักษณ์ธาตุ  เลขอะตอม  ค้นพบเมื่อ ค.ศ.โยฮัน กาโดลินเคมี  1760–1852  ฟินแลนด์  แกโดลิเนียม  Gd  64  1886มารี กูว์รีปีแยร์ กูว์รีฟิสิกส์, เคมีฟิสิกส์  1867–19341859–1906  โปแลนด์-ฝรั่งเศสฝรั่งเศส  คูเรียม  Cm  96  1944อัลเบิร์ต ไอน์สไตน์ฟิสิกส์  1879–1955  เยอรมัน-อเมริกัน  ไอน์สไตเนียม  Es  99  1952เอนรีโก แฟร์มีฟิสิกส์  1901–1954  อิตาลี-อเมริกัน  เฟอร์เมียม  Fm  100  1952ดมีตรี เมนเดเลเยฟเคมี  1834–1907  รัสเซีย  เมนเดลีเวียม  Md  101  1955อัลเฟรด โนเบลเคมี  1833–1896  สวีเดน  โนเบเลียม  No  102  1958เออร์เนสต์ ลอว์เรนซ์ฟิสิกส์  1901–1958  อเมริกัน  ลอว์เรนเซียม  Lr  103  1961เออร์เนสต์ รัทเทอร์ฟอร์ดฟิสิกส์, เคมี  1871–1937  นิวซีแลนด์-บริติช  รัทเทอร์ฟอร์เดียม  Rf  104  1964เกล็นน์ ที. ซีบอร์กเคมี  1912–1999  อเมริกัน  ซีบอร์เกียม  Sg  106  1974นีลส์ บอร์ฟิสิกส์  1885–1962  เดนมาร์ก  โบห์เรียม  Bh  107  1981ลิซ ไมต์เนอร์ฟิสิกส์  1878–1968  ออสเตรีย-สวีเดน  ไมต์เนเรียม  Mt  109  1982วิลเฮล์ม คอนราด เรินต์เกนฟิสิกส์  1845–1923  เยอรมัน  เรินต์เกเนียม  Rg  111  1994นิโคเลาส์ โคเปอร์นิคัสดาราศาสตร์  1473–1543  โปแลนด์-เยอรมัน  โคเปอร์นิเซียม  Cn  112  1996เกออร์กี ฟลิโอรอฟฟิสิกส์  1913–1990  รัสเซีย  ฟลีโรเวียม  Fl  114  1998ยูริ ออกาเนสเซียนฟิสิกส์  1933–  อาร์มีเนีย-รัสเซีย  ออกาเนสซอน  Og  118  2002
ธาตุต่อไปนี้ตั้งตามชื่อบุคคลที่ไม่ใช่นักวิทยาศาสตร์
 บุคคล ธาตุ  ชื่อ  อาชีพ  ช่วงชีวิต (ค.ศ.)  เชื้อชาติ  ชื่อธาตุ  สัญลักษณ์ธาตุ  เลขอะตอม  ค้นพบเมื่อ ค.ศ.วาสซิลี ซามาร์สกี-ไบโคเวตส์  วิศวกรเหมืองแร่  1803–1870  รัสเซีย  ซาแมเรียม  Sm  62  1879โรเบิร์ต ลิเวอร์มอร์  เจ้าของที่ดิน  1799-1858  อเมริกัน  ลิเวอร์มอเรียม  Lv  116  2000
# ฮันส์ เครพส์ (นายพลแวร์มัคท์)
พลเอกทหารราบ ฮันส์ เครพส์  เป็นนายทหารบกชาวเยอรมันในช่วงก่อนและหลังสงครามโลกครั้งที่สอง เขาดำรงตำแหน่งเสนาธิการกองทัพบกเยอรมันในช่วงที่กรุงเบอร์ลินถูกบุก 

ในปี 1936-1941 พันเอกเครพส์ดำรงตำแหน่งผู้ช่วยทูตฝ่ายทหารประจำกรุงมอสโก ต่อมาในปี 1942 เขาเลื่อนยศเป็นพลตรีและดำรงตำแหน่งเสนาธิการกองทัพที่ 9 ต่อมาในเดือนกุมภาพันธ์ 1943 เป็นเสนาธิการกลุ่มทัพกลางและได้เลื่อนยศเป็นพลโท ต่อมาในเดือนสิงหาคม 1944 เป็นเสนาธิการกลุ่มทัพ B และเลื่อนยศเป็นพลเอกทหารราบ ซึ่งต่อมามีคำสั่งให้เขาเป็นรักษาการเสนาธิการกองทัพบก

1 พฤษภาคม 1945 พลเอกเครพส์ในฐานะรักษาการเสนาธิการกองทัพบกเยอรมัน และผู้สามารถพูดภาษารัสเซีย ได้รับมอบอำนาจจากโยเซ็ฟ เกิบเบิลส์ นายกรัฐมนตรีเยอรมนี เข้าพบนายพลวาซีลี ชุยคอฟของกองทัพแดง เพื่อแจ้งข่าวว่าฮิตเลอร์ฆ่าตัวตายแล้ว และต้องการสงบศึกแบบมีเงื่อนไข แต่ไม่เป็นผล จากนั้น เครพส์ได้กระทำอัตวินิบาตกรรมที่ฟือเรอร์บุงเคอร์ในวันที่ 2 พฤษภาคม
# กุหลาบขาว
ขบวนการกุหลาบสีขาว คือกลุ่มขบวนการที่ไม่ใช้ความรุนแรง, ปัญญา และต่อต้านของกลุ่มนักศึกษาและอาจารย์ในมหาวิทยาลัยมิวนิก เยอรมนีที่มีความคิดต่อต้านระบอบเผด็จการฟาสซิสต์ของอดอล์ฟ ฮิตเลอร์และพรรคนาซี พวกเขาได้ปฏิบัติการตั้งแต่เดือนมิถุนายน ปี 1942 ด้วยการแจกใบปลิวและติดสื่อที่มีเนื้อหาการต่อต้านรัฐบาลพรรคนาซี,แจ้งข่าวความพ่ายแพ้ของกองทัพเยอรมัน(เวร์มัคท์)จากยุทธการต่างๆในสงครามโลกครั้งที่สองที่รัฐบาลนาซีได้พยายามปกปิดให้กับประชาชนชาวเยอรมันรับรู้ รวมทั้งการประณามการฆ่าล้างเผ่าพันธุ์ของนาซีหรือฮอโลคอสต์ แต่ต้องจบลงด้วยการจับกลุ่มแกนนำทั้งหมดโดยพวกเกสตาโพในเดือนกุมภาพันธ์ ปี 1943 กลุ่มแกนนำและสมาชิกคนอื่นๆและผู้สนับสนุนที่มีความเกี่ยวข้องในการแจกใบปลิวได้ถูกนำตัวไปพิจารณาคดีที่ไม่เป็นธรรมของโฟล์คซดกริชท์ชอฟ ("ศาลประชาชน") หลายคนถูกตัดสินประหารชีวิตและถูกจำคุก ในอีกหลายสิบปีหลังสงคราม เยอรมนีได้ประกาศยกย่องว่า เป็นขบวนการที่มีความกล้าหาญในการเรียกร้องต่อต้านนาซีด้วยหลักอหิงสาคือไม่ใช่ความรุนแรงใดๆเลย
# อังเกลา ฮิตเลอร์
อังเกลา ฟรันท์ซิสคา โยฮันนา ฮัมมิทช์  หรือชื่อเกิดคือ อังเกลา ฮิตเลอร์ เป็นพี่สาวต่างมารดาของอดอล์ฟ ฮิตเลอร์  เธอเป็นลูกสาวของอาล็อยส์ ฮิตเลอร์กับภรรยาคนที่สอง Franziska Matzelsberger มีน้องชายชื่อ อาล็อยส์  ฮิตเลอร์ (ผู้ลูก) แต่ต่อมาแม่ของเธอเสียชีวิต เธอกับน้องชายได้ถูกรับการเลี้ยงดูจากคลารา ฮิตเลอร์ ภรรยาคนที่สามของอาล็อยส์และเป็นมารดาของอดอล์ฟ ฮิตเลอร์ หลังจากอาล็อยส์ กับคลารา ฮิตเลอร์ได้เสียชีวิตไปแล้ว เธอได้กลายเป็นผู้ปกครองดูแลของฮิตเลอร์ตลอดมาทำให้เธอกลายเป็นญาติคนเดียวที่ใกล้ชิดของอดอล์ฟ ฮิตเลอร์

อังเกลา ฮิตเลอร์แต่งงานมาสองครั้ง ครั้งแรกกับนายเลโอ รูด็อล์ฟ เราบัล เธอมีลูกชายคนแรกคือเลโอ รูด็อล์ฟ เราบัล ผู้ลูก ลูกสาวคนที่สอง เกลี เราบัล ลูกชายคนที่สามคนสุดท้อง Elfriede (Friedl) เราบัล สามีของเธอเสียชีวิตในปี 1910 ต่อมาเธอได้แต่งงานกับสถาปนิก ศาสตราจารย์มารติน แฮมมิซแต่สามีของเธอได้ฆ่าตัวตาย หลังจากความพ่ายแพ้สงครามของเยอรมนี

หลังสงคราม เธอได้ถูกคุมตัวและสอบถามเกี่ยวกับประวัติของฮิตเลอร์จากสัมพันธมิตรตะวันตกแต่เธอไม่ได้มีส่วนเกี่ยวข้องกับการฆ่าล้างเผ่าพันธุของนาซีเลยและได้รับการปล่อยตัวให้เป็นอิสระ ต่อมาเธอได้เสียชีวิตเมื่อวันที่ 30 ตุลาคม 1949 ณ ฮันโนเฟอร์ เยอรมนีตะวันตก
# แฮร์มัน เฟเกอไลน์
ฮันส์ อ็อทโท เกออร์ค แฮร์มัน เฟเกอไลน์  เป็นผู้บัญชาการระดับสูงของหน่วยวัฟเฟิน-เอ็สเอ็สแห่งนาซีเยอรมนี เขาเป็นหนึ่งในคณะผู้ติดตามของฮิตเลอร์และมีศักดิ์เป็นน้องเขยของเอฟา เบราน์ ภริยาของฮิตเลอร์

เดิมเขาเป็นทหารใน ไรชส์แวร์ ก่อนที่จะโอนย้ายมาสังกัดหน่วยเอ็สเอ็สใน ค.ศ. 1933 และกลายเป็นหัวหน้าหน่วยพลม้าของเอ็สเอ็ส ต่อมาใน ค.ศ. 1939 เฟเกอไลน์เป็นหนึ่งในผู้บัญชาการในการบุกครองโปแลนด์ โดยเป็นผู้บัญชาการกองพันเอ็สเอ็สในกรุงวอร์ซอ หลังจากนั้น ในเดือนพฤษภาคม ค.ศ. 1940 เขาก็เข้าร่วมยุทธการที่เบลเยียมและยุทธการที่ฝรั่งเศสในฐานะสมาชิกของหน่วย SS-Verfügungstruppe (ต่อมาถูกเปลี่ยนชื่อเป็น วัฟเฟิน-เอ็สเอ็ส) ทังนี้ในปี ค.ศ. 1941 หน่วยทหารในบัญชาของเขาได้ทำให้พลเรือนในเบลารุสซึ่งเป็นแนวรบด้านตะวันออกเสียชีวิตถึง 17,000 คน

เมื่อเขาได้รับบาดเจ็บจากการปฏิบัติหน้าที่ใน ค.ศ. 1943 เขาก็ได้รับคำสั่งจากไฮน์ริช ฮิมเลอร์ ให้ไปเป็นผู้แทนของเอ็สเอ็สประจำสำนักงานใหญ่ของฮิตเลอร์ เฟเกอไลน์เป็นหนึ่งในผู้รอดชีวิตจากแผนลอบสังการฮิตเลอร์เมื่อ 20 กรกฎาคม ค.ศ. 1944 เขาเป็นหนึ่งในเจ้าหน้าที่ที่ประจำอยู่ใน ฟือเรอร์บุงเคอร์ ในกรุงเบอร์ลินช่วงปลายสงคราม เมื่อเรื่องที่ฮิมเลอร์กำลังเจรจากับฝ่ายสัมพันธมิตรถูกบีบีซีแฉในวันที่ 28 เมษายน ค.ศ. 1945 เฟเกอไลน์ได้พยายามหลบหนีและถูกยิงเสียชีวิตในวันนั้น เป็นเวลาสองวันก่อนที่ฮิตเลอร์จะยิงตัวตาย